Ειρήνη - Ελένη Αγαθοπούλου

Η Ειρήνη - Ελένη Αγαθοπούλου γεννημένη το 1985, είναι Ελληνίδα πολιτικός και πρώην βουλευτής του ΣΥΡΙΖΑ.

Βιογραφία 
Έζησε και μεγάλωσε στο Κιλκίς. Το 2009 αποφοίτησε από τη Φαρμακευτική Σχολή του ΑΠΘ. Έχει ολοκληρώσει μεταπτυχιακές σπουδές στη Φυτοθεραπεία και τις Εναλλακτικές Θεραπείες (Ιταλία) και στη Διοίκηση Μονάδων Υγείας (ΕΑΠ).

Πολιτική σταδιοδρομία 
Είναι μέλος του ΣΥΡΙΖΑ. Εξελέγη βουλεύτρια Κιλκίς στο Ελληνικό Κοινοβούλιο στις εκλογές του Μαΐου και του Ιουνίου 2012, σε ηλικία 27 ετών. Είναι η πρώτη και η μοναδική γυναίκα που έχει εκπροσωπήσει το Κιλκίς στο Ελληνικό Κοινοβούλιο. Το 2015 ήταν ξανά υποψήφια με τον ΣΥΡΙΖΑ στο Κιλκίς ωστόσο δεν εξελέγη. 

Από τον Απρίλιο του 2015 μέχρι τον Ιούνιο του 2019 ήταν πρόεδρος του Διοικητικού Συμβουλίου του Κέντρου Ερευνών για Θέματα Ισότητας.

Στις βουλευτικές εκλογές του Ιουλίου 2019 ήταν υποψήφια με τον ΣΥΡΙΖΑ στο Κιλκίς και εξελέγη βουλεύτρια. Στις βουλευτικες εκλογές του Μαίου 2023 αρχικά ανακοινώθηκε στα ψηφοδέλτια του ΣΥΡΙΖΑ στο Κιλκίς αλλα λίγο αργότερα η ίδια ανακοίνωσε πως δεν θα είναι τελικά υποψήφια λόγω όρων που είχε θέσει στην συμμετοχή του συνυποψηφίου της Παύλου Τονικίδη.

Προσωπική ζωή 
Είναι παντρεμένη και έχει μια κόρη.

Δείτε επίσης 
 Κατάλογος των μελών του Κοινοβουλίου της Ελλάδας (Μάιος 2012) 
 Κατάλογος των μελών του Κοινοβουλίου της Ελλάδας (Ιούνιος 2012) 
Κατάλογος των μελών του Κοινοβουλίου της Ελλάδας (Ιούλιος 2019)

Παραπομπές

Βουλευτές εκλεγμένοι με τον ΣΥΡΙΖΑ
Βουλευτές Κιλκίς